Kampaiti mare e, hpyen gumshem ninghkap ai hta woi awn ai ramma ni hpe lu rim yang, Myen kyat sen 10 shagrau na lam ginra daju Pyithusit wuhpung ndau da ai lam chye lu ai.
‘Hpyen gumshem hkrat sum na matu, CDM galaw ai ni hpe madi shadaw ai lam’ laika ni hpe mare kata wut shakum ni hta mahkret ka ai lamang May praw 5 ya shani Kampaiti e galaw ai re.
Ya ten dai lamang hpe woi galaw ai ramma ni hpe rim na matu Pyithusit wuhpung gaw shi a salung sala ni hpe shiga jaw da ai lam chye lu ai.
Kampaiti ginra gaw shawng de Slg. Zahkung Ting Ying woi awn ai NDA-K ginra rai nna, hpang daw de jarit sin hpyendap BGF hte Pyitutsit ginra hku nna gale mat ai re.
kac_Latn kac_Latn kac_Latn kac_Latn